Kolegiálna Bazilika sv. Šebastiána v Acireale sídlo kapituly rytierov sv. Lazara na východnej Sicílii

Sebastiano Lipari • 18. novembra 2020

Biskup v Acireale Mons. Antonino Raspanti, člen nášho rádu, dekrétom z 12. novembra 2020 potvrdil zriadenie Kapituly rytierov sv. Lazara z Jeruzalema v Monreale v diecéze Acireale, inštitúciu Kánonického práva, do ktorej patria všetci rytieri sv. Lazara katolíckej cirkvi patriaci k veľkému Oddielu na Sicílii a pridelil im za sídlo kolegiálnej **baziliky sv. Lazara. (má byť sv. Šebastiána).**

Bazilika sv. Šebastiána je najdôležitejšou pamiatkou v Acireale, vyhlásenou za národnú pamiatku. V decembri 1990 ju pápež Ján Pavol II. povýšil na baziliku minor.

(Kolegiálna bazilika Sv. Šebastiána v Acireale)

So stavbou sa začalo v roku 1609 a kostol bol dokončený v roku 1644 pomocou dotácií od radnice a darov od veriacich. Chrám bol z veľkej časti zrekonštruovaný po zemetrasení v roku 1693, medzi rokmi 1699 a 1705, kedy nadobudol aj súčasnú podobu. Kostol bol povýšený na kolegiálny pápežskou bulou z 20. novembra 1924.

(Apsida kolegiálnej baziliky sv. Šebastiána v Acireale)

Fasádu, navrhol Angelo Bellofiore, intarzie Diego a Giovanni Flavetta, má niekoľko slohov a okrasy so štrnástimi anjelmi držiacimi ovenčenie. Pred kostolom sa nachádza balustráda, ktorú postavil v roku 1754 Giovani Battista Marini podľa návrhu Pietra Paola Vastu a bola obohatená o sochy znázorňujúce postavy zo Starého zákona: Judita, Joel, Dávid, Jozue, Mojžiš, Áron, Judáš Makabejský, Gedeon Samson.

Interiér v tvare latinského kríža je bohatý na fresky Pietra Paola Vastu z rokov 1732 až 1736, v priečnej lodi a na chóre s výjavmi zo života svätca, v kaplnke Najsvätejšej sviatosti s výjavmi zo života Krista v strede kupoly. Pred zemetrasením v roku 1693 pramene uvádzajú tiež existenciu obrazov, ktoré namaľoval Baldassarra Grassa, ktorý bol majstrom Vasta. Ľavá bočná kaplnka je ozdobená freskami od Alessandra D'Anna.

Zodpovedným bude prof. Antonino Longo, KCLJ, súčasný generálny sekretár Veľkého Oddielu na Sicílii.